rejauldu/bengali-wikipedia huggingface dataset:
আলামুল ওয়ারী বিআলামিল হুদা () আল-ফাদল ইবনে আল-হাসান আল-তাবারসির (মৃত্যু ৫৪৮ হিজরি) একটি শিয়া বই, যিনি ইসলামের ট্রাস্টি হিসাবে পরিচিত। লেখক ইমামতের বিষয় ছাড়াও নবী মুহাম্মদের জীবনী এবং বারোজন ইমামের জীবন ইতিহাসের একটি সংক্ষিপ্ত সারাংশ পর্যালোচনা করেছেন। এই বইটিতে লেখক সংবাদ এবং ঘটনাগুলিকে একটি সংগঠিত এবং সুশৃঙ্খলভাবে উপস্থাপন করার চেষ্টা করেছেন। তিনি এমন একটি উপায়ে ঘটনাগুলো বর্ণনা করেছেন, যাতে বইটির সারমর্মের অনুসারে সেই সময়ের একটি বাস্তব চিত্র আঁকতে সাহায্য করে। এখানে শিয়া বিশ্বাস ও এর গুরুত্বপূর্ণ উৎস গ্রহণ করা হয়েছে। বইটিতে কিতাব আল ইরশাদ উৎস গ্রহণ করে বান্দাদের জন্য আল্লাহকে জানার দিকনির্দেশনা দেওয়া হয়েছে।   অধ্যায়  লেখক তার বইটিকে চারটি স্তম্ভে বিন্যস্ত করেছেন। যেখান থেকে বেশ কয়েকটি বিভাগ এবং অধ্যায় শাখা রয়েছে। তিনি ১৪ নির্দোষের জীবন এবং তার সাথে সম্পর্কিত সমসাময়িক সমস্ত ইতিহাস পর্যালোচনা করে বিশদ আলোচনা করেছেন।   তার বইয়ের প্রথম অংশটি আল্লাহর রসূলের জীবনীতে উৎসর্গ করা হয়েছিল। এবং দোয়া করা হয়েছে, আল্লাহ তার ও তার পরিবারকে আশীর্বাদ করুন এবং তাদের শান্তি দান করুন।  দ্বিতীয় স্তম্ভটি আলী বিন আবি তালিবকে উৎসর্গ করা হয়েছিল।  বইটির তৃতীয় অংশটি বাকি ইমামদের জন্য উৎসর্গ করা হয়েছে।  চতুর্থ অংশটি মাহদীর ও অনুসারীদের উৎসর্গ করা হয়েছে। বইটির পান্ডুলিপির ফটোকপি আব্দুল আজিজ তাবাতাবাই লাইব্রেরিতে সংরক্ষিত আছে। বইটির পান্ডুলিপির ফটোকপি আব্দুল আজিজ তাবাতাবাই লাইব্রেরিতে সংরক্ষিত আছে। ১৯০২ সালে একটি কপি তেহরানের মালাক লাইব্রেরিতে সংরক্ষিত আছে। ১৯৮৫ সালে একটি কপি বৈরুতে মুদ্রিত অনুলিপি হয়। সেখানে একটি কপি সংরক্ষিত আছে।   আরো দেখুন    ফালসাফাতুত তাআদ্দুদ ফি যাওয়াজি নাবিয়িল ইসলাম  আফদাদুল সালাওয়াতি আলা সাইয়্যেদুল সাদাতি  আল-ওয়াফা আলাল মুস্তফা   তথ্যসূত্র    বহিঃসংযোগ   আলম আল-ওয়ারী বি আলম আল-হুদা (পার্ট ১, পার্ট ২)—শিয়া লাইব্রেরি  বিষয়শ্রেণী:ধর্মগ্রন্থ বিষয়শ্রেণী:ইসলামি গ্রন্থ বিষয়শ্রেণী:ইসনা আশারিয়া বিষয়শ্রেণী:জাফারি ফকীহ বিষয়শ্রেণী:ইতিহাস বই বিষয়শ্রেণী:শিয়া সাহিত্য বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:১৯০২-এর বই
ব্রাউন বিশ্ববিদ্যালয় মার্কিন যুক্তরাষ্ট্রের প্রভিডেন্স, রোড আইল্যান্ডে অবস্থিত একটি বিশ্ববিদ্যালয়, এবং আইভি লীগের সদস্য। এটি ১৭৬৪ খ্রিস্টাব্দে রোড আইল্যান্ড কলেজ হিসেবে প্রতিষ্ঠিত হয়। এটি নিউ ইংল্যান্ড এলাকায় ৩য় প্রাচীনতম এবং মার্কিন যুক্তরাষ্ট্রের ৭ম প্রাচীনতম উচ্চতর শিক্ষাপ্রতিষ্ঠান। সারা দেশে এটিই প্রথম বিশ্ববিদ্যালয়, যাতে সব ধর্মাবলম্বী শিক্ষার্থীরা ভর্তি হতে পারে।  ইতিহাস  অ্যাকাডেমিকস  অ্যাকাডেমিকস, প্রশাসন ও র‍্যাংকিং  ক্যাম্পাস  বিখ্যাত শিক্ষার্থী  ক্রেগ মেলো  বিখ্যাত শিক্ষক লিয়ন কুপার জর্জ স্টিগ্‌লার গৌর ক্ষ্যাপা  thumb|left|250px  তথ্যসূত্র   বহিঃসংযোগ    Brown University  Official Brown athletics site    বিষয়শ্রেণী:মার্কিন বিশ্ববিদ্যালয় বিষয়শ্রেণী:১৭৬৪-এ প্রতিষ্ঠিত বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
মোহাম্মদ আবু ইউসুফ একজন বাংলাদেশী তথ্য-প্রযুক্তিবিদ। তিনি জাহাঙ্গীরনগর বিশ্ববিদ্যালয়ের ইনস্টিটিউট অব ইনফরমেশন টেকনোলজির অধ্যাপক ছিলেন এবং ইউনিভার্সিটি অব ফ্রন্টিয়ার টেকনোলজি, বাংলাদেশের বর্তমান উপাচার্য।   শিক্ষাজীবন  ইউসুফ সিলেট ক্যাডেট কলেজ থেকে ১৯৯৩ সালে এসএসসি এবং ১৯৯৫ সালে এইচএসসি পাস করেন। তিনি শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগ থেকে ১৯৯৯ সালে বিএসসি (ইঞ্জিনিয়ারিং) ডিগ্রি লাভ করেন। এরপর তিনি দক্ষিণ কোরিয়ার কিয়ং হি বিশ্ববিদ্যালয় থেকে ২০০৯ সালে বায়োমেডিকেল ইঞ্জিনিয়ারিংয়ে এমএসসি ডিগ্রি সম্পন্ন করেন। তিনি জাপানের সাইতামা বিশ্ববিদ্যালয় থেকে ২০১৩ সালে বিজ্ঞান ও প্রকৌশলে পিএইচডি ডিগ্রি অর্জন করেন।   কর্মজীবন  মোহাম্মদ আবু ইউসুফ ২০০৩ সালে মাওলানা ভাসানী বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে প্রভাষক হিসেবে তার শিক্ষকতা জীবন শুরু করেন। ২০০৬ সালে তিনি একই বিভাগে সহকারী অধ্যাপক এবং ২০১৩ সালে সহযোগী অধ্যাপক পদে উন্নীত হন। ২০১৪ সালে তিনি জাহাঙ্গীরনগর বিশ্ববিদ্যালয়ের ইনস্টিটিউট অব ইনফরমেশন টেকনোলজিতে সহকারী অধ্যাপক হিসেবে যোগ দেন। পর্যায়ক্রমে, ২০১৭ সালে তিনি সহযোগী অধ্যাপক এবং ২০১৯ সালে অধ্যাপক পদে পদোন্নতি লাভ করেন। দেশীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে। তিনি ২০২৪ সালের ২১ অক্টোবর বঙ্গবন্ধু শেখ মুজিবুর রহমান ডিজিটাল বিশ্ববিদ্যালয়ের (বর্তমানে ইউনিভার্সিটি অব ফ্রন্টিয়ার টেকনোলজি, বাংলাদেশ) উপাচার্য হিসেবে নিয়োগ লাভ করেন এবং ২৬ অক্টোবর আনুষ্ঠানিকভাবে দায়িত্ব গ্রহণ করেন।   তথ্যসূত্র   বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:গাজীপুর ডিজিটাল ইউনিভার্সিটির উপাচার্য
thumb|দাপ্তরিক প্রতিকৃতি, ২০২০ স্যার গ্যারি নিকোলাস স্ট্রিটর (জন্ম ২ অক্টোবর ১৯৫৫) যুক্তরাজ্যের একজন কনজারভেটিভ পার্টির রাজনীতিবিদ। ১৯৯৭ সাল থেকে তিনি সাউথ ওয়েস্ট ডেভনের সংসদ সদস্য (এমপি) ছিলেন, পূর্বে ১৯৯২ এবং ১৯৯৭ এর মধ্যে প্লাইমাউথ সাটনের নিকটবর্তী আসনটি ধরে রেখেছিলেন। পঞ্চাশতম সংসদের আহ্বায়ক হওয়ার পর থেকে, স্ট্রিটর ডেভন কাউন্টির একটি নির্বাচনী এলাকার প্রতিনিধিত্বকারী বর্তমানে সবচেয়ে বেশি সময় ধরে দায়িত্ব পালনকারী এমপি।  ২৫ নভেম্বর ২০২২-এ, তিনি ঘোষণা করেছিলেন যে তিনি পরবর্তী সাধারণ নির্বাচনে পুনরায় নির্বাচন করবেন না।   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:সামাজিক গণতান্ত্রিক দল (যুক্তরাজ্য) এর রাজনীতিবিদ বিষয়শ্রেণী:ডেভনের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:জীবিত ব্যক্তি বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:১৯৫৫-এ জন্ম বিষয়শ্রেণী:ডেভনের কাউন্সিলর
thumb|দাপ্তরিক প্রতিকৃতি, ২০১৯ মার্গারেট গ্রিনউড (জন্ম ১৪ মার্চ ১৯৫৯) একজন ব্রিটিশ রাজনীতিবিদ যিনি ২০১৫ সাল থেকে উইরাল ওয়েস্টের সংসদ সদস্য (এমপি) হিসেবে দায়িত্ব পালন করেছেন। তিনি লেবার পার্টির সদস্য।  গ্রিনউড একজন প্রাক্তন শিক্ষক এবং কমিউনিটি অ্যাক্টিভিস্ট,  পরে ওয়েব পরামর্শক হিসেবে কাজ করেন। তিনি ডিফেন্ড আওয়ার এনএইচএস-এর একজন প্রতিষ্ঠাতা সদস্য।  ২০১৩ সালে, তিনি ২০১৫ সালের সাধারণ নির্বাচনে উইরাল ওয়েস্টের নির্বাচনী এলাকায় প্রতিদ্বন্দ্বিতা করার জন্য নির্বাচিত হন।Liam Murphy (27 May 2013). "Labour choose Margaret Greenwood to take on Esther McVey in Wirral West". Liverpool Echo. Retrieved 31 October 2015. একটি হাই-প্রোফাইল প্রচারণায়, গ্রিনউড সংক্ষিপ্তভাবে রক্ষণশীল ক্যাবিনেটের মন্ত্রী এসথার ম্যাকভিকে অপসারণ করেছিলেন।  তথ্যসূত্র   বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম
মস  (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের অংশ হিসেবে কাজ করে থাকে এবং জেলার রাজধানী উত্তর থেকে প্রায় ৩২°৪৪'৪৯এন৭১°৩০'৫১ই দ্রাঘিমাংশে অবস্থিত। এটি সিন্ধু নদীর পূর্বদিকে অবস্থান করে গড়ে উঠেছে।Location of Mochh - Falling Rain Genomics  তথ্যসূত্র  বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান
সুরমা জাহিদ একজন বাংলাদেশী লেখক, মানবাধিকার কর্মী এবং গবেষক। মুক্তিযুদ্ধে সাহিত্যে তাঁর অবদানের স্বীকৃতিস্বরূপ ২০১৭ সালে তাঁকে বাংলা একাডেমি সাহিত্য পুরস্কার প্রদান করা হয়। গবেষণা ও প্রশিক্ষণে বিশেষ অবদানের জন্য তিনি ২০২৩ সালে স্বাধীনতা পুরস্কার লাভ করে। ২০২১ সালে তাঁকে বঙ্গমাতা বেগম ফজিলাতুন নেছা মুজিব পদক প্রদান করা হয়। তিনি ২০১৬ সালে অনন্যা শীর্ষ দশ পুরস্কার প্রাপ্ত হন।  শৈশব ও পড়ালেখা সুরমা জাহিদ জন্মগগ্রহণ করেন নরসিংদী জেলার রায়পুরা থানার রাজাবাড়ি গ্রামে ১৯৭৮ সালের নয় জুলাই। পিতা মরহুম আলফাজ উদ্দিন আহমেদ, মাতা মরহুম আম্বিয়া আকতার।  নরসিংদী জেলার রায়পুরা থানার জিরাহী সরকারি প্রাথমিক বিদ্যালয়ে প্রাথমিক শিক্ষা শুরু করেন। পরবর্তীতে মরজাল কাজী মো: বশির উচ্চ বিদ্যালয়ে ও তারপর লালমনিরহাট জেলার হাতীবান্ধা উপজেলার গড্ডিমারী উচ্চ বিদ্যালয় থেকে এসএসসি পাশ করেন। অলিমুদ্দিন ডিগ্রি কলেজ থেকে পড়ালেখা সমাপ্ত করেন।   কর্মজীবন তার স্বামী সরকারি চাকরিজীবী হওয়ার সুবাদে মফস্বলে থাকতে হয় তাকে। ১৯৯২ সালে লালমনিরহাটের হাতীবান্ধা উপজেলার মৎস্য কর্মকর্তা হিসাবে পদায়িত হন তার স্বামী। সেখানে একজন বীরাঙ্গনা আছেন এমন খবর পেয়ে তিনি  দেখা করেন তাঁর সঙ্গে। সেই বীরাঙ্গনার মুখে তাঁর জীবনের করুণ কাহিনী শুনে  সেদিনই সিদ্ধান্ত নেন তাদের নিয়ে কাজ করবেন। ২০০১ সালে ময়মনসিংহের ভালুকায় বিমলা নামে এক বীরাঙ্গনাকে দিয়ে তিনি কাজ শুরু করেন। তিনি দেশের যে প্রান্তেই বীরাঙ্গনাদের খোঁজ পেয়েছেন, সেখানেই গিয়েছেন। এরই মধ্যে ধারাবাহিকতায় তিনি প্রায় ৬৫০ বীরাঙ্গনার সাক্ষাৎকার গ্রহণ করেছেন।  প্রকাশনা   বীরাঙ্গনা সমগ্র ১  বীরাঙ্গনা সমগ্র ২  বীরাঙ্গনা সমগ্র ৩  বীরাঙ্গনা সমগ্র ৪  বীরাঙ্গনাদের কথা  ১৯৭১ সম্ভ্রম হারানো নারীদের করুণ কাহিনী  একাত্তরে নির্যাতিত নারীদের ইতিহাস  একাত্তরে বীরমাতাদের অজানা কথা  একাত্তরের যুদ্ধে নির্যাতিত নারী  সম্ভ্রমের বিনিময়ে স্বদেশ   এই সংগ্রামে আমিও আদিবাসী বীরাঙ্গনা  বীরমাতাদের জীবন-কথা  Violated in 1971   The Anguish of Oppressed Women in 1971   We, The WarBabies   কিশোরীদের দেখা একাত্তরের ভয়াবহ স্মৃতি   কিশোরীদের দেখা মুক্তিযুদ্ধ   আমরা মুক্তিযুদ্ধ দেখেছি   নির্যাতিত শৈশব  আমরা যুদ্ধশিশু   বীর নারী মুক্তিযোদ্ধার কথা   মুক্তিযুদ্ধে বীর নারী   মুক্তিযুদ্ধে ৫০ বীর মুক্তিযোদ্ধা   ১৯৭১ পাকিস্তানে আটকে পড়া বাঙালি   একাত্তর এবং আমরা    বাঙালি জাতীয়তাবাদ ও বঙ্গবন্ধু  বহির্বিশ্বে গণমাধ্যমে বঙ্গবন্ধু ও মুক্তিযুদ্ধ  বর্হিবিশ্বে গণমাধ্যমে বাংলাদেশের মুক্তিযুদ্ধ   মুক্তিযুদ্ধ এবং একটি প্রেমের গল্প   নিষিদ্ধ-অনিষিদ্ধ বারবনিতাদের জীবন কথা  দেখে এলাম সিঙ্গাপুর  দক্ষিণ আফ্রিকার গল্প  প্রতিরোধের অধিকার  খন্ডক  না! আর যাব না  অন্যরকম চাওয়া  আজ বসন্তের দিন  সোনার পালঙ্কে আমি একা  ব্যক্তিগত জীবন তার স্বামী মো: জাহিদ হোসেন প্রাক্তন মৎস কর্মকর্তা। তাদের দুই সন্তান রয়েছে।  পুরস্কার  স্বাধীনতা পুরস্কার (২০২৩)  বাংলা একাডেমি সাহিত্য পুরস্কার (২০১৭)  অনন্যা শীর্ষ দশ পুরস্কার (২০১৬) মুক্তিযুদ্ধ গবেষণায়  পাঞ্জেরী শিশুসাহিত্য পুরস্কার মুক্তিযুদ্ধ বিষয়ক গ্রন্থে যৌথভাবে ‘কিশোরীদের দেখা মুক্তিযুদ্ধ’ গ্রন্থের জন্য।  বঙ্গমাতা বেগম ফজিলাতুন নেছা মুজিব পদক (২০২১)  তথ্যসূত্র  বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:১৯৭০-এ জন্ম বিষয়শ্রেণী:বাংলাদেশী লেখক বিষয়শ্রেণী:বাংলাদেশী মানবাধিকার কর্মী বিষয়শ্রেণী:বাঙালি লেখক বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী বিষয়শ্রেণী:অনন্যা শীর্ষ দশ পুরস্কার বিজয়ী বিষয়শ্রেণী:নরসিংদী জেলার ব্যক্তি
thumb|250px|ব্যাংককের একটি বিমানবন্দরে নিরাপত্তা স্ক্রিনিং thumb|250px|স্ক্রিনিংয়ে প্রদর্শনকৃত চিত্র বিমানবন্দরের নিরাপত্তা বলতে বিমানবন্দর ব্যবহার করা যাত্রীদের, কর্মীদের এবং বিমানগুলোকে দুর্ঘটনাজনিত/ইচ্ছাকৃত ক্ষতি, অপরাধ ও অন্যান্য হুমকি থেকে রক্ষা করার উদ্দেশ্যে ব্যবহৃত কৌশল এবং পদ্ধতিগুলোকে বোঝায়।  বিমানচালনার নিরাপত্তা মানব ও বস্তুগত সম্পদের একটি সমন্বয় যা বেআইনি হস্তক্ষেপের বিরুদ্ধে বেসারমিক বিমানচালনাকে রক্ষা করে। সন্ত্রাসবাদ, নাশকতা, জীবন ও সম্পত্তির প্রতি হুমকিস্বরুপ কিছু, ভুয়া হুমকি ছড়ানো, বোমাহামলা ইত্যাদি বেআইনি হস্তক্ষেপের উদাহরণ।   বিবরণ  প্রচুর মানুষ প্রতিদিন বিমানবন্দর দিয়ে যাতায়াত করে। এক জায়গায় এত বিপুল সংখ্যক মানুষের উপস্থিতির কারণে এটি সন্ত্রাসবাদসহ বিভিন্ন অপরাধমূলক কর্মকাণ্ডের সম্ভাব্য লক্ষ্য হিসেবে দাঁড়িয়েছে। একইভাবে বৃহৎ যাত্রীবাহী বিমানগুলোতে হওয়া প্রচুর মানুষের সমাবেশ, বিমানে আক্রমণের কারণে সম্ভাব্য মৃত্যুর উচ্চহার, অপহৃত বিমানকে মারাত্মক অস্ত্র হিসেবে ব্যবহারের ক্ষমতা সন্ত্রাসবাদের জন্য আকর্ষণীয় লক্ষ্য প্রদানে ভূমিকা রাখতে পারে।  বিষয়শ্রেণী:প্রবেশাধিকার নিয়ন্ত্রণ বিষয়শ্রেণী:বিমানবন্দর অবকাঠামো বিষয়শ্রেণী:বিমান চলাচল নিরাপত্তা বিষয়শ্রেণী:নিরাপত্তা প্রযুক্তি
ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান () (১৮৫০-১৮৮৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি ১৮৭৫ খ্রিষ্টাব্দ থেকে ১৮৮৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।   প্রথম জীবন  ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান ১৮৫০ খ্রিষ্টাব্দে মধ্য তিব্বতের ইয়ার্লুং উপত্যকায় জন্মগ্রহণ করেন। তার পিতার নাম ছিল ত্শে-রিং-দার-র্গ্যাস () এবং মাতার নাম ছিল আ-লাগ্স ()। জন্মের সময় তার নাম রাখা হয়, নোর-বু-দোন-গ্রুব ()। শৈশবে তাকে ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করে কুন-ব্দে-গ্লিং বৌদ্ধবিহার নিয়ে যাওয়া হয়। ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান () নামক তৃতীয় র্বা-স্গ্রেং রিন-পো-ছে () উপাধিধারী লামা তাকে শিক্ষার্থীর শপথ প্রদান করেন। ছয় বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার সর্বাপেক্ষা উল্লেখুযোগ্য শিক্ষক ছিলেন। কুড়ি বছর বয়সে ঙ্গাগ-দ্বাং-থোগ্স-মেদ-বস্তান-'দ্জিন-র্গ্যা-ম্ত্শো () নামক ষষ্ঠ 'ওন-র্গ্যাল-স্রাস () উপাধিধারী বৌদ্ধ লামার নিকট তিনি ভিক্ষুর শপথ গ্রহণ করেন।   তিব্বতের রাজপ্রতিনিধি  ১৮৭৫ খ্রিষ্টাব্দে দ্বাদশ দলাই লামা মৃত্যুবরণ করলে তিনি তিব্বতের রাজপ্রতিনিধি পদে দায়িত্ব লাভ করেন। তিনি ম্খান-জুর-ব্লো-ব্জাং-দার-র্গ্যাস () নামক গ্যুতো তন্ত্র মহাবিদ্যালয়ের এক প্রাক্তন প্রধানকে পরবর্তী দলাই লামাকে চিহ্নিত করার নির্দেশ দেন। পরবর্তীকালে ১৮৮২ খ্রিষ্টাব্দে তিনি ত্রয়োদশ দলাই লামাকে শিক্ষার্থীর শপথ প্রদান করেন এবং তার শিক্ষকের দায়িত্ব পালন করেন।  তথ্যসূত্র  বিষয়শ্রেণী:১৮৫০-এ জন্ম বিষয়শ্রেণী:১৮৮৬-এ মৃত্যু বিষয়শ্রেণী:তাৎসাগ জেদ্রুং বিষয়শ্রেণী:তিব্বতের রাজপ্রতিনিধি
যশোর সরকারি কলেজ (পূর্বনাম: গভঃ কমার্শিয়াল ইনস্টিটিউট, যশোর) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি যশোর সদরে অবস্থিত। ব্যবসায় শিক্ষার ক্ষেত্রে বৃহত্তর যশোর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে। এতে শুধুমাত্র উচ্চমাধ্যমিক শ্রেণী চালু আছে।   প্রতিষ্ঠার ইতিহাস  ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।যুগোপযোগী হচ্ছে সরকারি কমার্শিয়াল ইনস্টিটিউট   শিক্ষা কার্যক্রম   এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।   আরও দেখুন   বাংলাদেশের সাবেক সরকারি কমার্শিয়াল ইনস্টিটিউটের তালিকা।   তথ্যসূত্র    বহিঃসংযোগ   বিষয়শ্রেণী:যশোর জেলার মহাবিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বস নাম্বার ওয়ান হচ্ছে ২০১১ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও প্রযোজনা করেছেন মোহাম্মদ হোসেন। এতে কেন্দ্রীয় চরিত্রে অভিনয় করেছেন শাকিব খান, নিপুণ আক্তার, সাহারা ও মিশা সওদাগর। এটি ২০১১ ৭ নভেম্বর ঈদুল আযহায় মুক্তি পায়। চলচ্চিত্রটি ২০০৮ সালের তেলুগু চলচ্চিত্র অন্টারি-এর পুনঃনির্মাণ। শাকিবের সঙ্গে আবার সাহারা ও নিপুণ   অভিনয়   শাকিব খান   নিপুণ আক্তার  সাহারা  মিশা সওদাগর - ডলার দেওয়ান ডন  প্রবীর মিত্র - রাহাত খান  রেহানা জলি  আলীরাজ শিবা শানু ইলিয়াস কোবরা  তানু  রেবেকা রউফ  কাবিলা   সংগীত  বস নাম্বার ওয়ান চলচ্চিত্রের সুর ও সংগীতায়োজন করেছেন আলী আকরাম শুভ।  অর্জন    জাতীয় চলচ্চিত্র পুরস্কার   শ্রেষ্ঠ খলচরিত্রে অভিনেতা - মিশা সওদাগর (গেরিলার শতাব্দী ওয়াদুদ-এর সাথে যৌথভাবে)   তথ্যসূত্র   বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:বদিউল আলম খোকন পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০১১-এর অ্যাকশন চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ বিষয়শ্রেণী:থাইল্যান্ডে ধারণকৃত চলচ্চিত্র বিষয়শ্রেণী:তেলুগু চলচ্চিত্রের বাংলাদেশী পুনর্নির্মাণ
বিষ্ণুচরণ ঘোষ (২৪ জুন ১৯০৩ - ৯ জুলাই ১৯৭০) ছিলেন একজন ভারতীয় ব্যায়ামবিদ। তিনি হঠযোগকে প্রাচ্য ও পাশ্চাত্যের কাছে সাফল্যের সাথে তুলে ধরার ক্ষেত্রে এক অনন্য নজির সৃষ্টি করেছিলেন।    প্রথম জীবন   ব্যয়ামাচার্য বিষ্ণুচরণ ঘোষ ব্রিটিশ ভারতের লাহোরে (বর্তমান পাকিস্তান) ১৯০৩ সালের ২৪শে জুন জন্মগ্রহণ করেন। আট ভাই-বোনের মধ্যে তিনি ছিলেন সর্বকনিষ্ঠ। বয়স ১০ মাস হতেই, তার মা মারা যান। বাল্যাবস্থা থেকেই তিনি খুব দুর্বল ছিলেন। কিন্তু ১৪ বৎসর বয়স থেকেই তার স্বাস্থ্যোদ্ধার হতে থাকে। তার জ্যেষ্ঠ ভ্রাতা বিখ্যাত পরমহংস যোগানন্দ প্রতিষ্ঠিত রাঁচি স্কুল ফর বয়েজ এ উনি ভর্তি হয়েছিলেন।   কর্মজীবন  রাঁচি থেকে গ্র্যাজুয়েট হওয়ার পর কলকাতা বিশ্ববিদ্যালয়ের শারীরিক শিক্ষা বিষয়ক অধিকর্তা আর.এন.গুহ ঠাকুরতার  ( পুরো নাম রাজেন্দ্র নারায়ণ গুহঠাকুরতা যদিও উনি রাজেন গুহ ঠাকুরতা নামেই বেশি পরিচিত ছিলেন) কাছ থেকে প্রশিক্ষণ নেন এবং এর ফলও পাওয়া যায় হাতেনাতে। মাত্র তিন মাসে ওনার ৬৮ পাউন্ড দৈহিক ওজনের উপর আরও ৩২ পাউন্ড ওজন বৃদ্ধি পায় এবং বুকের ছাতিও নয় ইঞ্চি বৃদ্ধি পায়।  বিষ্ণুচরণ বিশ্বাস করতেন যে ভার উত্তোলন ও বডি বিল্ডিং এর সাথে কেউ যদি হঠ যোগ করেন তবে তার শরীর এবং মন দুইয়েরই উন্নতি সাধন হবে। এই তত্ত্ব তাকে ভারতের ‘ফিজিক্যাল কালচার’ আন্দোলনের প্রথম সারিতে নিয়ে আসে এবং তিনি যে তত্ত্বের অবতারণা করেছিলেন তার প্রত্যক্ষ প্রমাণও তিনি সবার সামনে তুলে ধরেন: বুকের উপর দিয়ে চলন্ত গাড়ি চলে যাওয়া, ১২ ফুট উপর থেকে পেটের উপড়ে ব্যক্তির ঝাঁপ, লোহার দন্ডকে একটি কুণ্ডলে পরিণত করা ইত্যাদি।  আইন পড়ার সময় বিষ্ণুচরণ তারই এক কলেজের বন্ধু, সেনগুপ্তের সাথে মিলে ‘Muscle Control and Barbell Exercise’ নামে একটি বই লিখে ফেলেছিলেন যেখানে মাংসপেশীকে কীভাবে আরও সুগঠিত ও সুঠাম বানানো যায় এবং তার উপর নিয়ন্ত্রণ বৃদ্ধি করা যায়, সেই পদ্ধতিগুলির আলোচনা করেন। পরবর্তীকালে বিষ্ণুচরণ নিজেই কলকাতায় ঘোষ কলেজ অব যোগা অ্যান্ড ফিজিক্যাল কালচার প্রতিষ্ঠিত করেন যেখানে উনি বিভিন্ন প্রকার শারীরিক কসরত শেখানোর পাশাপাশি ৮৪টি হঠ যোগ ভঙ্গির উদ্ভাবন করেন।  বহু বিখ্যাত ব্যক্তিত্ব ওনার কাছ থেকে প্রশিক্ষণপ্রাপ্ত হয়ে দেশ তথা গুরু বিষ্ণুচরণ ঘোষের নাম উজ্জ্বল করেছেন। তাদের মধ্যে অন্যতম উল্লেখযোগ্য ছাত্ররা হলেন মনতোষ রায়(প্রথম ভারতীয় মিস্টার ইউনিভার্স), বুদ্ধ ঘোষ, বিক্রম চৌধুরি।  বিষ্ণুচরণ ভারতীয় অলিম্পিক কমিটিতেও দায়িত্ব পালন করে এসেছেন। তিনি জাপানে যোগের প্রচলন করেছিলেন এবং আমেরিকাতেও যোগের প্রশিক্ষণ দিয়েছিলেন।   মৃত্যু   ব্যয়ামাচার্য বিষ্ণুচরণ ঘোষের ১৯৭০ সালের ৯ই জুলাই ৬৭ বৎসর বয়সে কলকাতায় মারা যান।   উত্তরাধিকার   বিষ্ণুচরণ ঘোষের সুযোগ্য পুত্র বিশ্বনাথ ঘোষও একজন ব্যয়ামবিদ ও যোগবিদ ছিলেন যিনি জাপান, আমেরিকাতে প্রদর্শনী করে এসেছেন। বিষ্ণুচরণ ঘোষের মৃত্যুর পর তার প্রতিষ্ঠিত স্কুলটির দায়িত্ব তার পুত্র নিয়েছিলেন। বর্তমানে পরিবারের সেই ধারা বহন করছেন বিষ্ণুচরণের নাতনি মুক্তমালা। ইনিও তার বাবা এবং ঠাকুরদার মত বিশ্বব্যাপী হঠযোগের উপকারিতা প্রচার করে চলেছেন।   তথ্যসূত্র   বিষয়শ্রেণী:১৯০৩-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:আধুনিক যোগ প্রবর্তক বিষয়শ্রেণী:ভারতীয় যোগ শিক্ষক বিষয়শ্রেণী:লাহোরের ক্রীড়াবিদ বিষয়শ্রেণী:কলকাতার ক্রীড়াবিদ বিষয়শ্রেণী:পশ্চিমবঙ্গের বডিবিল্ডার
বৌধায়ন (খ্রীষ্টপূর্ব ৮০০ শতক)O'Connor, "Baudhayana একজন ভারতীয় গণিতবিদ ছিলেন। তিনি বৌধায়ন সূত্র নামক গ্রন্থের লেখক। তিনি বিখ্যাত কিছু গাণিতিক কাজ করেন। এর মধ্যে প্রায় নির্ভুল ভাবে পাই-এর মান নির্ণয় এবং আর একটি কাজ করেন যেখানে পিথাগোরাসের উপপাদ্যের একটি আলাদা সমাধান দেখানো হয়।  বৌধায়ন সূত্র  বৌধায়ন সূত্রের সূত্রগুলো কৃষ্ণ যজুর্বেদের তৈত্তিরীয় শাখার সাথে সম্পর্ক যুক্ত। এই সূত্রগুলো ছয়টি ভাগে বিভক্ত। Sacred Books of the East, vol.14 – Introduction to Baudhayana বৌধায়ন সূত্র ছয়টি গ্রন্থ নিয়ে গঠিত:  শ্রৌতসূত্র, সম্ভবত ১৯টি প্রশ্নে  কর্মন্তসূত্র, ২০টি অধ্যায়ে    দ্বৈধসূত্র, ৪টি প্রশ্নে  গৃহ্যসূত্র, ৪টি প্রশ্নে  ধর্মসূত্র, ৪টি প্রশ্নে,  এবং  শুল্বসূত্র, ৩টি আধ্যায়ে   গণিতে অবদান    পিথাগোরাসের উপপাদ্যের বিকল্প সমাধান   বৌধায়নের সব থেকে সেরা কাজ পিথাগোরাসের উপপাদ্যের বিকল্প প্রমাণ। পিথাগোরাসের জন্মেরও কয়েকশত বছর আগে বৌধায়ন এই উপপাদ্যটির মত একটি উপপাদ্য লেখেন।  বৌধায়ন সূত্র এবং সুল্বা সূত্রে তিনি লিখেছেন,  এটাই পিথাগোরাসের উপপাদ্যের আদি রেকর্ড।  বৌধায়ন আর সমস্যার সমাধান করেছিলেন। তা হল বৃত্ত তৈরী করা যার ক্ষেত্রফল বর্গের ক্ষেত্রফলের সমান হবে। একে ইংরেজিতে ‘circling the square’ বলে।   ২ এর বর্গমূলঃ   বৌধায়ন ‘২’-সংখ্যাটির বর্গমূল বের করার চেষ্টা করেছিলেন; যার মান পেয়েছিলেন ১.৪১৪২১৬, যা দশমিকের পর পাঁচ অঙ্ক পর্যন্ত সঠিক ছিল।   তথ্যসূত্র   উৎস  George Gheverghese Joseph. The Crest of the Peacock: Non-European Roots of Mathematics, 2nd Edition. Penguin Books, 2000. .  Vincent J. Katz. A History of Mathematics: An Introduction, 2nd Edition. Addison-Wesley, 1998.   S. Balachandra Rao, Indian Mathematics and Astronomy: Some Landmarks. Jnana Deep Publications, Bangalore, 1998.    St Andrews University, 2000.   St Andrews University, 2000.  Ian G. Pearce. Sulba Sutras at the MacTutor archive. St Andrews University, 2002.  বিষয়শ্রেণী:ভারতীয় গণিতবিদ বিষয়শ্রেণী:প্রাচীন ভারতীয় গণিতবিদ
মোজাম্বিক নারী ক্রিকেট দল ২০২২ সালের জুলাই মাসে ছয়টি টোয়েন্টি২০ আন্তর্জাতিক (টি২০আই) ম্যাচ খেলার জন্য এসোয়াতিনি সফর করে। ম্যাচগুলো মানজিনি শহরের এঞ্জাবুলোয়েনি ক্রিকেট ওভালে অনুষ্ঠিত হয়। সিরিজে মোজাম্বিক ৬–০ ব্যবধানে জয়ী হয়। একই সময়ে এসোয়াতিনি ও মোজাম্বিকের মধ্যে পুরুষদের একটি আন্তর্জাতিক সিরিজও অনুষ্ঠিত হয়।  দলীয় সদস্য    ন্তোম্বিজোনকে ম্‌খাৎশোয়া (অধি.)  উইনিলে গিনিন্দজা  জাকিথি ম্‌খোয়ানাজি  ঞ্জাবুলিসো দ্লামিনি  তেনেলে মালিংগা  দুমসিলে দ্লামিনি  নোকুলুংগা মাবুজা  নোন্দুদুজো নিয়োনি  নোমভুইয়ো মাগাগুলা  নোম্বুসো খুমালো  ন্তোম্বিজোদোয়া ম্‌খাৎশোয়া (উই.)  ফিন্দো দ্লামিনি (উই.)  বাথোবিলে শোংওয়ে (উই.)  মাউইলসিয়া মে  ম্বালি দ্লামিনি  লিহলে তোবেলা  সিপেসিহলে খোজা পালমিরা কুইনিকা (অধি.) (উই.)  অ্যামেলিয়া মুন্দুন্দো  আইরিন মুলিয়োভো  আনজেলিকা সালোমাঁও  আবেলিনা মোইয়ানে  ইসাবেল মাবুন্দা  ইসাবেল শুমা  ওলগা মাৎসোলো  ক্রিস্তিনা মাগাইয়া  দালচেসিয়া দুভানে  ফাতিমা গুইরুগো  ফের্নান্দা আরলিন্দা জাভালা  রুথ লিয়াস  র‍্যাকেল দুভানে (উই.)  শিলা গুয়াম্বে  সোশানা মুজোভো  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  ৬ষ্ঠ টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা মোজাম্বিক ২০২২
নামাজগড় গাউসুল আজম কামিল মাদ্রাসা রাজশাহী বিভাগের নওগাঁ জেলার সদর উপজেলার পার নওগাঁ (উত্তর) নামক স্থানে অবস্থিত একটি বিখ্যাত আলিয়া মাদ্রাসা। এই মাদরাসাটিকে সংক্ষেপে নামাজগড় মাদরাসা বলা হয়। মাদরাসাটি ১৯৫১ সালে প্রতিষ্ঠিত হয়েছিলো, বর্তমানে মাদরাসা বোর্ডের দাখিল ও আলিম পরীক্ষার রাজশাহী বিভাগের শীর্ষস্থানীয় ফলাফল করতে দেখা যায়। এই মাদরাসাটি ইসলামী আরবি বিশ্ববিদ্যালয়ের অধীনে নামাজগড় গাউসুল আজম ট্রাস্ট কর্তৃক পরিচালিত। এই মাদরাসার বর্তমান অধ্যক্ষের নাম পি এম আদম আলী এবং পরিচালনা পর্ষদের সভাপতি মো: আবদুস সাত্তার।   ইতিহাস  নামাজগড় গাউসুল আজম কামিল মাদ্রাসা ১ জানুয়ারি ১৯৫১ সালে প্রতিষ্ঠা করা হয়। এবং পাকিস্তান সরকার কর্তৃক ৬ ডিসেম্বর ১৯৬৯ সালে স্বীকৃতি প্রদান করা হয়। বর্তমানে এটি একটি কামিল মাদ্রাসা, যা আলিয়া মাদ্রাসা শিক্ষা ব্যবস্থার সর্বোচ্চ ধাপ। ২০০২ সালে কারিগরি শিক্ষা বোর্ডের অধীনে কারিগরি শিক্ষা চালু করে। অর্থাৎ আরবি বিশ্ববিদ্যালয়, বাংলাদেশ মাদরাসা শিক্ষা বোর্ড, ও বাংলাদেশ কারিগরি শিক্ষা বোর্ড এর সমন্বয়ে একটি বহুমুখী প্রতিষ্ঠান। ২০২০ সালে এই মাদ্রাসার শিক্ষার্থীদের জঙ্গিবিরোধী কার্যক্রমে সক্রিয় দেখা যায়।   সুযোগ-সুবিধা    বিজ্ঞানাগার  এই মাদ্রাসার বিজ্ঞান বিভাগের শিক্ষার্থীদের জন্য গবেষণা ও ল্যাব ক্লাস করার জন্য উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে। মাদ্রাসার ছাত্ররা নিয়মিত বিভিন্ন বিজ্ঞান মেলায় অংশগ্রহণ করে থাকে।   গ্রন্থাগার  মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।   শিক্ষা কার্যক্রম  এই মাদরাসায় এবতেদায়ী দাখিলে সাধারণ, বিজ্ঞান ও মুজাব্বিদ ও হিফজুল কোরআন শাখা রয়েছে। এছাড়া আলিমে সাধারণ, বিজ্ঞান, মুজাব্বিদ মাহির শাখা রয়েছে। ফাজিল ও কামিল শ্রেণীতে আল কুরআন, আল হাদিস সহ সবগুলো বিভাগ চালু রয়েছে। এছাড়া ইসলামী আরবি বিশ্ববিদ্যালয়ের অধীনে ফাজিল অনার্স ও কামিল মাস্টার্স শ্রেনী চালু আছে, এই দুইটি শ্রেণীতে আল কুরআন ও ইসলামিক স্টাডিজ, আরবি ভাষা ও সাহিত্য, ইসলামের ইতিহাস ও সংস্কৃতি এই তিনটি বিভাগ চালু রয়েছে। এছাড়াও কারিগরি বোর্ডের অধীনে এসএসসি সমমান ভোকেশনাল ছয় টি বিভাগ চালু আছে, যথাক্রমে ১। সিভিল কন্সট্রাকশন এন্ড সেফটি ২। আইটি সাপোর্ট এন্ড আইওটি বেসিকস ৩। এপারেল ম্যানুফেকচারিং বেসিকস ৪। ফুড প্রসেসিং এন্ড প্রিজারভেশন ৫। জেনারেল ইলেকট্রিক্যাল ওয়ার্কস ৬। রিফ্রিজারেশন এন্ড এয়ারকন্ডিশনিং। এছাড়াও মাদরাসাটিতে কারিগরি শিক্ষা বোর্ডের অধীনে বি এম টি ও কৃষি ডিপ্লোমা চালু রয়েছে।   তথ্যসূত্র    বহিঃসংযোগ    সহপাঠি ওয়েবসাইটে নামাজগড় গাউসুল আজম কামিল মাদ্রাসা  বিষয়শ্রেণী:নওগাঁ জেলার আলিয়া মাদ্রাসা বিষয়শ্রেণী:নওগাঁ জেলার শিক্ষাপ্রতিষ্ঠান বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত বিষয়শ্রেণী:নওগাঁ জেলার মহাবিদ্যালয়